### Beslutninger

Sagens behandling udsat.

###

Forslag til lokalplan for udvidelse af [adresse], tillæg nr. 110 til Kommuneplan 2017, miljøvurdering af begge planer, samt tillæg nr. 3 til spildevandsplan 2017-2020.

### Resume

Lokalplan 1163 er udarbejdet på anmodning fra [adresse], som ønsker at imødekomme en stigende efterspørgsel på arealer til alle typer af havneaktiviteter.

S, K, V og SF har indgået politisk forlig om en etape-opdelt havneudvidelse, samt Aarhus Blueline og en ny, reduceret ydermole.

Lokalplanens hovedformål er at sikre, at [adresse] kan anvende de nye havnearealer til havneformål, efterhånden som de landvindes, samt at de visuelle påvirkninger som følge af udvidelsen mindskes mest muligt.

Nicolaj Friis ledsages af et kommuneplantillæg med nye rammer og en udvidelse af retningslinjen for havnerelaterede produktionsvirksomheder.

Nicolaj Friis, kommuneplantillægget og forslaget til spildevandstillæg har været fremlagt parallelt i 9 ugers offentlig høring, hvor der indkom i alt 1594 høringssvar.

### Beslutningspunkter

Det indstilles:

At 1) forslag til lokalplan nr. 1163 vedtages endeligt med de ændringer, der fremgår af afsnit 5.5

At 2) forslag til Tillæg nr. 110 til Kommuneplan 2017 godkendes endeligt med de ændringer, der fremgår af afsnit 5.5

At 3) forslag til tillæg nr. 3 til spildevandsplan 2017-2020 godkendes endeligt

At 4) besvarelse af høringssvar sker, som det fremgår af bilag 5.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 17-04-2023

Grethe Steffensen:

Fremsendes til [adresse] med bemærkning, at Magistraten i mødet 17. april 2023 anbefaler, at byrådet tiltræder Magistratsafdelingen for Teknik og Miljøs indstilling af 31. marts 2023.

Allan Larsen og Ivan Jørgensen kan ikke tiltræde.

Rådmand Steve Hermansen tog forbehold.

Borgmester Iver Carlsen var forhindret i at deltage i sagens behandling.

Udvalg: [adresse]

Dato: 26-04-2023

Grethe Steffensen:

Fremsendes til Teknisk Udvalg til behandling i henhold til beslutning i byrådets møde den 26. april 2023.

Sagen blev behandlet sammen med sagerne 19 og 27.

Udvalg: Teknisk Udvalg

Dato: 08-05-2023

Grethe Steffensen:

Sagens behandling udsat.

Udvalg: Teknisk Udvalg

Dato: 17-05-2023

Grethe Steffensen:

Sagens behandling udsat.

Udvalg: Teknisk Udvalg

Dato: 22-05-2023

Grethe Steffensen: 3

Sagens behandling udsat.

Et flertal i udvalget besluttede, at den politiske behandling af havneudvidelsessagerne i udvalget skulle afsluttes inden sommerferien og sendes med udvalgserklæring til behandling på byrådsmødet den 21. juni 2023. Flertallet besluttede desuden at henstille til, at udvalget i videst muligt omfang prioriterer at behandle øvrige byrådshenviste sager inden sommerferien, så de ligeledes kan sendes tilbage til byrådet med henblik på behandling på byrådsmødet den 21. juni 2023. Flertallet pålagde på den baggrund formand og forvaltning at lægge en plan for afvikling af udvalgets møder frem til sommerferien, som imødekommer flertallets ønsker, herunder ved at udvide møderne, dog således at foretræderne prioriteres afviklet i den ordinære mødetid.

Et mindretal bestående af Victoria Bech, Øjvind Pedersen og Werner Thygesen kunne ikke tilslutte sig flertallets beslutning. De fandt ikke, at der var saglige begrundelser for at havneudvidelsessagerne skulle fremskyndes til en beslutning før sommerferien. De støttede, at foretræde til sagerne afvikledes før sommerferien både for at fremme sagernes behandling og i respekt for de foretrædende. De fandt det uansvarligt, useriøst og udemokratisk med en tvungen politisk behandling før sommerferien, da der ikke vil være tilstrækkelig tid til at belyse sagerne ordentlig, til at behandle de mange spørgsmål, der er rejst under sagens behandling i byrådssalen, i udvalget og af borgerne eller til at drøfte sagerne i udvalget.

Desuden protesterede de over den udvidede mødetid, det vil medføre, og over, at ikke presserende byrådssager skal presses ind og de deraf dårlige arbejdsvilkår for udvalg og forvaltning. Mindretallet ønskede byrådssagernes behandling udsat til efter sommerferien for at sikre sagerne en ordentlig behandling, medlemmer og sekretariat et godt arbejdsmiljø og for at give plads til behandling af andre ventende sager inden sommerferien, herunder til de af udvalgsmedlemmerne selv ønskede punkter.